CELEX: 32022D0124(01)
Language: el
Date: 2022-01-20 00:00:00
Title: Αποφαση τησ Επιτροπησ της 20ής Ιανουαρίου 2022 για την έγκριση, εξ ονόματος της Ευρωπαϊκής Ένωσης, των τροποποιήσεων του παραρτήματος 14-Β της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας 2022/C 35/01

24.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 35/1
               
            
         ΑΠΟΦΑΣΗ ΤΗΣ ΕΠΙΤΡΟΠΗΣ
         της 20ής Ιανουαρίου 2022
         για την έγκριση, εξ ονόματος της Ευρωπαϊκής Ένωσης, των τροποποιήσεων του παραρτήματος 14-Β της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας
         (2022/C 35/01)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση (ΕΕ) 2018/1907 του Συμβουλίου, της 20ής Δεκεμβρίου 2018, για τη σύναψη της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας, και ιδίως το άρθρο 4 (1),
         Εκτιμώντας τα ακόλουθα:
         
                     (1)
                  
                  
                     Η συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας (στο εξής: συμφωνία) άρχισε να ισχύει την 1η Φεβρουαρίου 2019.
                  
               
                     (2)
                  
                  
                     Στο πλαίσιο της επιτροπής διανοητικής ιδιοκτησίας, η Ευρωπαϊκή Ένωση και η Ιαπωνία (στο εξής: τα συμβαλλόμενα μέρη) επιβεβαίωσαν ότι κάθε χρόνο, αρχής γενομένης από το 2020 και έως το 2022, η μεικτή επιτροπή θα εξετάζει έως και 28 ονομασίες από την Ευρωπαϊκή Ένωση και από την Ιαπωνία αντιστοίχως, με σκοπό την προστασία τους ως γεωγραφικές ενδείξεις (στο εξής: ΓΕ) και την προσθήκη τους στο παράρτημα 14-Β της συμφωνίας, υπό την προϋπόθεση ότι οι εν λόγω ονομασίες προστατεύονται ως ΓΕ στην εσωτερική αγορά. Από το 2023, τα συμβαλλόμενα μέρη θα καταβάλλουν προσπάθειες για τη συνεχή προσθήκη στο παράρτημα 14-Β επιπλέον ΓΕ, λαμβανομένων υπόψη των συμφερόντων κάθε πλευράς, υπό στενό συντονισμό μεταξύ των συμβαλλόμενων μερών. Την 1η Φεβρουαρίου 2021, σύμφωνα με το άρθρο 14.30 της συμφωνίας, στο παράρτημα 14-Β της συμφωνίας προστέθηκαν 28 ΓΕ της Ένωσης και 28 ΓΕ της Ιαπωνίας (2).
                  
               
                     (3)
                  
                  
                     Το άρθρο 14.30 της συμφωνίας προβλέπει τη δυνατότητα προσθήκης νέων γεωγραφικών ενδείξεων στο παράρτημα 14-B της συμφωνίας, με σκοπό την έγκρισή τους μετά την ολοκλήρωση της διαδικασίας ένστασης και κατόπιν εξέτασης των γεωγραφικών ενδείξεων όπως προβλέπεται στο άρθρο 14.25 παράγραφος 4, κατά τρόπο ικανοποιητικό για αμφότερα τα συμβαλλόμενα μέρη.
                  
               
                     (4)
                  
                  
                     Η Ένωση ολοκλήρωσε τη διαδικασία ένστασης και την εξέταση 28 πρόσθετων γεωγραφικών ενδείξεων της Ιαπωνίας και η Ιαπωνία ολοκλήρωσε τη διαδικασία ένστασης και την εξέταση 28 πρόσθετων γεωγραφικών ενδείξεων της Ένωσης. Οι εν λόγω γεωγραφικές ενδείξεις θα πρέπει να προστεθούν στον αντίστοιχο κατάλογο γεωγραφικών ενδείξεων του οικείου κράτους μέλους της Ένωσης και στον κατάλογο γεωγραφικών ενδείξεων της Ιαπωνίας.
                  
               
                     (5)
                  
                  
                     Το άρθρο 14.53 παράγραφος 3 της συμφωνίας προβλέπει ότι η επιτροπή διανοητικής ιδιοκτησίας, η οποία έχει συσταθεί σύμφωνα με το άρθρο 22.3 της συμφωνίας, θα πρέπει να υποβάλλει συστάσεις στη μεικτή επιτροπή που έχει συσταθεί σύμφωνα με το άρθρο 22.1 της συμφωνίας σχετικά με τροποποιήσεις του παραρτήματος 14-Β κατόπιν αιτήματος ενός εκ των συμβαλλόμενων μερών.
                  
               
                     (6)
                  
                  
                     Σύμφωνα με το άρθρο 22.1 παράγραφος 5 της συμφωνίας, η μεικτή επιτροπή μπορεί να εκδίδει αποφάσεις για την τροποποίηση της συμφωνίας σε συγκεκριμένες περιπτώσεις, συμπεριλαμβανομένης της τροποποίησης του παραρτήματος 14-Β, σύμφωνα με τις εσωτερικές νομικές διαδικασίες εκάστου των συμβαλλόμενων μερών.
                  
               
                     (7)
                  
                  
                     Στις 13 Δεκεμβρίου 2021, η επιτροπή διανοητικής ιδιοκτησίας συνέστησε στη μεικτή επιτροπή να τροποποιήσει αναλόγως το παράρτημα 14-Β της συμφωνίας.
                  
               
                     (8)
                  
                  
                     Το παράρτημα 14-Β της συμφωνίας θα πρέπει, επομένως, να τροποποιηθεί αναλόγως και οι τροποποιήσεις θα πρέπει να εγκριθούν εξ ονόματος της Ένωσης,
                  
               ΑΠΟΦΑΣΙΖΕΙ:
         
            Άρθρο 1
            Εγκρίνονται εξ ονόματος της Ευρωπαϊκής Ένωσης οι τροποποιήσεις του παραρτήματος 14-Β της συμφωνίας, οι οποίες περιλαμβάνονται στο σχέδιο απόφασης της μεικτής επιτροπής.
            Το κείμενο της τροποποιητικής συμφωνίας, υπό μορφή σχεδίου απόφασης της μεικτής επιτροπής, επισυνάπτεται στην παρούσα απόφαση.
         
         
            Άρθρο 2
            Ο εκπρόσωπος της Ευρωπαϊκής Ένωσης στη μεικτή επιτροπή εξουσιοδοτείται να εγκρίνει την έκδοση της απόφασης της μεικτής επιτροπής εξ ονόματος της Ευρωπαϊκής Ένωσης.
         
         
            Άρθρο 3
            Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
            Η τροποποιητική συμφωνία του παραρτήματος, με τη μορφή απόφασης της μεικτής επιτροπής, δημοσιεύεται στην Επίσημη Εφημερίδα της Ευρωπαϊκής Ένωσης μετά την έγκρισή της από τη μεικτή επιτροπή.
         
         
            Βρυξέλλες, 20 Ιανουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 330 της 27.12.2018, σ. 1.
         
            (2)  ΕΕ L 35 της 1.2.2021, σ. 31.
      
      
         
            ΠΑΡΑΡΤΗΜΑ
            
               
                  ΑΠΟΦΑΣΗ αριθ. …/2022 ΤΗΣ ΜΕΙΚΤΗΣ ΕΠΙΤΡΟΠΗΣ ΒΑΣΕΙ ΤΗΣ ΣΥΜΦΩΝΙΑΣ
                  ΜΕΤΑΞY ΤΗΣ ΕΥΡΩΠΑΪΚHΣ EΝΩΣΗΣ ΚΑΙ ΤΗΣ ΙΑΠΩΝIΑΣ ΓΙΑ ΟΙΚΟΝΟΜΙΚH ΕΤΑΙΡΙΚH ΣΧEΣΗ
                  της [ημερομηνία]
                  σχετικά με τις τροποποιήσεις του παραρτήματος 14-B για τις γεωγραφικές ενδείξεις
                  Η ΜΕΙΚΤΗ ΕΠΙΤΡΟΠΗ,
                  Έχοντας υπόψη τη συμφωνία οικονομικής εταιρικής σχέσης μεταξύ της Ευρωπαϊκής Ένωσης και της Ιαπωνίας (στο εξής: η συμφωνία) και ιδίως τα άρθρα 14.30 και 22.2,
                  Εκτιμώντας τα ακόλουθα:
                  
                              (1)
                           
                           
                              Η συμφωνία άρχισε να ισχύει την 1η Φεβρουαρίου 2019.
                           
                        
                              (2)
                           
                           
                              Στο πλαίσιο της επιτροπής διανοητικής ιδιοκτησίας, η Ευρωπαϊκή Ένωση και η Ιαπωνία (στο εξής: τα συμβαλλόμενα μέρη) επιβεβαίωσαν ότι κάθε χρόνο, αρχής γενομένης από το 2020 και έως το 2022, η μεικτή επιτροπή θα εξετάζει έως και 28 ονομασίες από την Ευρωπαϊκή Ένωση και από την Ιαπωνία αντιστοίχως, με σκοπό την προστασία τους ως γεωγραφικές ενδείξεις (στο εξής: ΓΕ) και την προσθήκη τους στο παράρτημα 14-Β της συμφωνίας, υπό την προϋπόθεση ότι οι εν λόγω ονομασίες προστατεύονται ως ΓΕ στην εγχώρια αγορά (1). Από το 2023, τα συμβαλλόμενα μέρη θα καταβάλλουν προσπάθειες για τη συνεχή προσθήκη στο παράρτημα 14-Β επιπλέον ΓΕ, λαμβανομένων υπόψη των συμφερόντων κάθε πλευράς, υπό στενό συντονισμό μεταξύ των συμβαλλόμενων μερών. Την 1η Φεβρουαρίου 2021, σύμφωνα με το άρθρο 14.30 της συμφωνίας, στο παράρτημα 14-Β της συμφωνίας προστέθηκαν 28 ΓΕ της Ένωσης και 28 ΓΕ της Ιαπωνίας (2).
                           
                        
                              (3)
                           
                           
                              Κατόπιν αιτήματος των συμβαλλόμενων μερών και σύμφωνα με το άρθρο 14.30 παράγραφος 1, η Ευρωπαϊκή Ένωση ολοκλήρωσε τη διαδικασία ένστασης και την εξέταση 28 πρόσθετων ΓΕ της Ιαπωνίας και η Ιαπωνία ολοκλήρωσε τη διαδικασία ένστασης και την εξέταση 28 πρόσθετων ΓΕ της Ευρωπαϊκής Ένωσης.
                           
                        
                              (4)
                           
                           
                              Στις 13 Δεκεμβρίου 2021, σύμφωνα με το άρθρο 14.53 παράγραφος 3 της συμφωνίας, η επιτροπή διανοητικής ιδιοκτησίας συνέστησε στη μεικτή επιτροπή να τροποποιήσει αναλόγως το παράρτημα 14-Β της συμφωνίας.
                           
                        
                              (5)
                           
                           
                              Τα συμβαλλόμενα μέρη ολοκλήρωσαν τις εσωτερικές διαδικασίες που απαιτούνται για την έκδοση της απόφασης από τη μεικτή επιτροπή στο πλαίσιο της συμφωνίας και καταβάλλουν κάθε δυνατή προσπάθεια για την ανταλλαγή των διπλωματικών διακοινώσεων που επιβεβαιώνουν τις τροποποιήσεις της συμφωνίας, το αργότερο δέκα εργάσιμες ημέρες μετά την έκδοση της απόφασης.
                           
                        
                              (6)
                           
                           
                              Κατά συνέπεια, το παράρτημα 14-Β της συμφωνίας θα πρέπει να τροποποιηθεί σύμφωνα με το άρθρο 23.2 παράγραφος 3 εδάφιο 4 στοιχείο ζ) της συμφωνίας.
                           
                        
                              (7)
                           
                           
                              Μετά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση από την 1η Ιανουαρίου 2021, σύμφωνα με το άρθρο 14.30 παράγραφος 3 της συμφωνίας, οι κατάλογοι ΓΕ του Ηνωμένου Βασιλείου θα πρέπει να απαλειφθούν από τους καταλόγους ΓΕ της Ευρωπαϊκής Ένωσης στο παράρτημα 14-Β της συμφωνίας.
                           
                        ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                  
                     Άρθρο 1
                     
                                 α)
                              
                              
                                 Στο παράρτημα 14-B μέρος 1 τμήμα Α της συμφωνίας, ο κατάλογος ΓΕ του Ηνωμένου Βασιλείου απαλείφεται και οι ΓΕ που απαριθμούνται στο παράρτημα 1 της παρούσας απόφασης προστίθενται στον αντίστοιχο κατάλογο ΓΕ του οικείου κράτους μέλους της Ευρωπαϊκής Ένωσης.
                              
                           
                                 β)
                              
                              
                                 Στο παράρτημα 14-B μέρος 1 τμήμα Β της συμφωνίας, οι ΓΕ που απαριθμούνται στο παράρτημα 2 της παρούσας απόφασης προστίθενται στον κατάλογο ΓΕ της Ιαπωνίας.
                              
                           
                                 γ)
                              
                              
                                 Στο παράρτημα 14-B μέρος 2 τμήμα Α της συμφωνίας, ο κατάλογος ΓΕ του Ηνωμένου Βασιλείου απαλείφεται και οι ΓΕ που απαριθμούνται στο παράρτημα 3 της παρούσας απόφασης προστίθενται στον αντίστοιχο κατάλογο ΓΕ του οικείου κράτους μέλους της Ευρωπαϊκής Ένωσης.
                              
                           
                                 δ)
                              
                              
                                 Στο παράρτημα 14-B μέρος 2 τμήμα Β της συμφωνίας, οι ΓΕ που απαριθμούνται στο παράρτημα 4 της παρούσας απόφασης προστίθενται στον κατάλογο ΓΕ της Ιαπωνίας.
                              
                           
                  
                     Άρθρο 2
                     
                                 α)
                              
                              
                                 Κατά το τέταρτο έτος εφαρμογής της συμφωνίας, η μεικτή επιτροπή θα αποφασίσει σχετικά με την προσθήκη στο παράρτημα 14-Β της συμφωνίας έως και 27 ονομασιών από την Ευρωπαϊκή Ένωση και από την Ιαπωνία, αντιστοίχως, οι οποίες θα προστατεύονται ως ΓΕ στο πλαίσιο της συμφωνίας, υπό την προϋπόθεση ότι οι εν λόγω ονομασίες προστατεύονται στο έδαφος του συμβαλλόμενου μέρους σύμφωνα με τις νομοθετικές και κανονιστικές διατάξεις που ισχύουν σε αυτό.
                              
                           
                                 β)
                              
                              
                                 Από το πέμπτο έτος εφαρμογής της συμφωνίας, τα συμβαλλόμενα μέρη θα καταβάλλουν προσπάθειες για τη συνεχή προσθήκη επιπλέον ΓΕ, λαμβανομένων υπόψη των συμφερόντων εκάστου συμβαλλόμενου μέρους.
                              
                           
                  
                     Άρθρο 3
                     Η παρούσα απόφαση συντάσσεται σε δύο αντίτυπα. Το άρθρο 1 και τα παραρτήματα της παρούσας απόφασης συντάσσονται σε δύο αντίτυπα στις αυθεντικές γλώσσες της συμφωνίας που προβλέπονται στο άρθρο 23.8 παράγραφος 1 της συμφωνίας και όλα τα κείμενα είναι εξίσου αυθεντικά.
                  
                  
                     Άρθρο 4
                     Η παρούσα απόφαση εφαρμόζεται από τα συμβαλλόμενα μέρη σύμφωνα με το άρθρο 22.2 παράγραφος 1 της συμφωνίας. Οι τροποποιήσεις της συμφωνίας που εγκρίνονται με την παρούσα απόφαση επιβεβαιώνονται και τίθενται σε ισχύ με την ανταλλαγή διπλωματικών διακοινώσεων σύμφωνα με το άρθρο 23.2 παράγραφος 3 της συμφωνίας.
                  
                  
                     PLACE
                     
                        
                           Για τη Μεικτή Επιτροπή,
                        
                        
                           Συμπρόεδρος [για την Ιαπωνία] Συμπρόεδρος [για την ΕΕ]
                        
                     
                  
               
            
            
               
                  ΠΑΡΑΡΤΗΜΑ 1
                  ΓΑΛΛΙΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Abondance (3)
                              
                           
                           
                              アボンダンス
                           
                           
                              Τυρί
                           
                        
                              Huile d’olive de la vallée des Baux-de-Provence
                           
                           
                              ユイル・ドリーブ・ドゥ・ラ・ヴァレ・ デ・ボー・ドゥ・ プロヴァンス
                           
                           
                              Έλαια και λίπη (βούτυρο, μαργαρίνη, λάδι κ.λπ.) [ελαιόλαδο]
                           
                        
                              Pont-l’Évêque
                           
                           
                              ポン・レヴェック
                           
                           
                              Τυρί
                           
                        
                              Sel de Guérande / Fleur de sel de Guérande
                           
                           
                              セル・ドゥ・ゲランド / フルール・ドゥ・セル・ドゥ・ゲランド
                           
                           
                              Αλάτι
                           
                        ΓΕΡΜΑΝΙΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Dresdner Christstollen / Dresdner Stollen / Dresdner Weihnachtsstollen
                           
                           
                              ドレスナー・クリストシュトレン / ドレスナー・シュトレン / ドレスナー・ヴァイナハツシュトレン
                           
                           
                              Προϊόντα αρτοποιίας, ζαχαροπλαστικής, ζαχαρώδη παρασκευάσματα, προϊόντα μπισκοτοποιίας [προϊόντα ζαχαροπλαστικής]
                           
                        
                              Spalt Spalter
                           
                           
                              シュパルト・ シュパルター
                           
                           
                              Λοιπά προϊόντα του παραρτήματος Ι της ΣΛΕΕ (μπαχαρικά κ.λπ.) [λυκίσκος]
                           
                        ΕΛΛΑΔΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Χανιά Κρήτης
                              (Μεταγραμματισμός στο λατινικό αλφάβητο: Chania Kritis)
                           
                           
                              ハニア・クリティス
                           
                           
                              Έλαια και λίπη (βούτυρο, μαργαρίνη, λάδι κ.λπ.) [ελαιόλαδο]
                           
                        ΙΤΑΛΙΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Monti Iblei
                           
                           
                              モンティ・イブレイ
                           
                           
                              Έλαια και λίπη (βούτυρο, μαργαρίνη, λάδι κ.λπ.) [ελαιόλαδο]
                           
                        
                              Pecorino Sardo (4)
                              
                           
                           
                              ペコリーノ・サルド
                           
                           
                              Τυρί
                           
                        
                              Prosciutto di Modena
                           
                           
                              プロシュット・ディ・モデナ
                           
                           
                              Προϊόντα κρέατος (μαγειρευτά, παστά, καπνιστά κ.λπ.) [ζαμπόν χοιρινό]
                           
                        
                              Salamini italiani alla cacciatora
                           
                           
                              サラミーニ・イタリアーニ・アッラ・カッチャトーラ
                           
                           
                              Προϊόντα κρέατος (μαγειρευτά, παστά, καπνιστά κ.λπ.) - [σαλάμι από χοιρινό κρέας]
                           
                        
                              Speck Alto Adige / Südtiroler Markenspeck / Südtiroler Speck
                           
                           
                              スペック・アルト・アディジェ / スッドティローラー・マルケンスペック / スッドティローラー・スペック
                           
                           
                              Προϊόντα κρέατος (μαγειρευτά, παστά, καπνιστά κ.λπ.) [ζαμπόν χοιρινό]
                           
                        ΙΣΠΑΝΙΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Aceite de Mallorca / Aceite mallorquín / Oli de Mallorca / Oli mallorquí
                           
                           
                              アセイテ・デ・マヨルカ / アセイテ・マヨルキン / オリ・デ・マヨルカ / オリ・マヨルキ
                           
                           
                              Έλαια και λίπη (βούτυρο, μαργαρίνη, λάδι κ.λπ.) [ελαιόλαδο]
                           
                        
                              Jamón de Trevélez
                           
                           
                              ハモン・デ・トレベレス
                           
                           
                              Προϊόντα κρέατος (μαγειρευτά, παστά, καπνιστά κ.λπ.) [ζαμπόν χοιρινό]
                           
                        
                              Los Pedroches
                           
                           
                              ロス・ペドロチェス
                           
                           
                              Προϊόντα κρέατος (μαγειρευτά, παστά, καπνιστά κ.λπ.) [ζαμπόν χοιρινό]
                           
                        
                              Montes de Toledo
                           
                           
                              モンテス・デ・トレド
                           
                           
                              Έλαια και λίπη (βούτυρο, μαργαρίνη, λάδι κ.λπ.) [ελαιόλαδο]
                           
                        
                              Pimentón de la Vera
                           
                           
                              ピメントン・デ・ラ・ベラ
                           
                           
                              Λοιπά προϊόντα του παραρτήματος Ι της ΣΛΕΕ (μπαχαρικά κ.λπ.) [πάπρικα]
                           
                        
            
            
               
                  ΠΑΡΑΡΤΗΜΑ 2
                  
                              Ονομασία που θα προστατεύεται
                           
                           
                              Μεταγραφή στο λατινικό αλφάβητο (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              江戸崎かぼちゃ / 江戸崎カボチャ / 江戸崎南瓜
                           
                           
                              Edosaki Kabocha
                           
                           
                              Γεωργικό προϊόν [κολοκύθα]
                           
                        
                              吉川ナス / Yoshikawa Nasu / Yoshikawa Eggplant
                           
                           
                              Yoshikawa Nasu
                           
                           
                              Γεωργικό προϊόν [μελιτζάνα]
                           
                        
                              新里ねぎ / NISSATO GREEN ONION
                           
                           
                              Nissato Negi
                           
                           
                              Γεωργικό προϊόν [φρέσκο κρεμμύδι]
                           
                        
                              ひばり野オクラ
                           
                           
                              Hibarino Okra
                           
                           
                              Γεωργικό προϊόν [μπάμια]
                           
                        
                              今金男しゃく / Imakane Danshaku
                           
                           
                              Imakane Danshaku
                           
                           
                              Γεωργικό προϊόν [πατάτα]
                           
                        
                              田浦銀太刀 / Tanoura Gindachi
                           
                           
                              Tanoura Gindachi
                           
                           
                              Θαλασσινό προϊόν [σπαθόψαρο]
                           
                        
                              大野あさり / Ono Asari
                           
                           
                              Ono Asari
                           
                           
                              Θαλασσινό προϊόν [αχιβάδα]
                           
                        
                              大鰐温泉もやし / Owanionsen Moyashi
                           
                           
                              Owanionsen Moyashi
                           
                           
                              Γεωργικό προϊόν [φύτρα φασολιών]
                           
                        
                              檜山海参 / Hiyama Haishen
                           
                           
                              Hiyama Haishen
                           
                           
                              Μεταποιημένα θαλασσινά προϊόντα [αποξηραμένο ολοθούριο]
                           
                        
                              大竹いちじく / Otake Ichijiku
                           
                           
                              Otake Ichijiku
                           
                           
                              Γεωργικό προϊόν [σύκο]
                           
                        
                              八代特産晩白柚 / Yatsushiro Tokusan Banpeiyu
                           
                           
                              Yatsushiro Tokusan Banpeiyu
                           
                           
                              Γεωργικό προϊόν [φράπα]
                           
                        
                              八代生姜 / Yatsushiro Shoga / Yatsushiro Ginger
                           
                           
                              Yatsushiro Shoga
                           
                           
                              Γεωργικό προϊόν [πιπερόριζα]
                           
                        
                              物部ゆず / Monobe Yuzu
                           
                           
                              Monobe Yuzu
                           
                           
                              Γεωργικό προϊόν [Yuzu (εσπεριδοειδή)]
                           
                        
                              福山のくわい / Fukuyama no Kuwai
                           
                           
                              Fukuyama no Kuwai
                           
                           
                              Γεωργικό προϊόν [σαγιτταρία η βελόφυλλη]
                           
                        
                              富山干柿 / Toyama Hoshigaki
                           
                           
                              Toyama Hoshigaki
                           
                           
                              Μεταποιημένο γεωργικό προϊόν [αποξηραμένος ιαπωνικός λωτός]
                           
                        
                              山形ラ・フランス / Yamagata La France
                           
                           
                              Yamagata La France
                           
                           
                              Γεωργικό προϊόν [αχλάδι]
                           
                        
                              徳地やまのいも / Tokuji Yamanoimo
                           
                           
                              Tokuji Yamanoimo
                           
                           
                              Γεωργικό προϊόν [κόνδυλοι ιαπωνικής διοσκορέας (γιαμ)]
                           
                        
                              網走湖産しじみ貝 / Abashirikosan Shijimigai
                           
                           
                              Abashirikosan Shijimigai
                           
                           
                              Θαλασσινό προϊόν [αχιβάδες γλυκού νερού]
                           
                        
                              えらぶゆり / ERABU LILY / Erabu Yuri
                           
                           
                              Erabu Yuri
                           
                           
                              Καλλωπιστικά φυτά [κρίνο]
                           
                        
                              西浦みかん寿太郎 / Nishiura Mikan Jutaro
                           
                           
                              Nishiura Mikan Jutaro
                           
                           
                              Γεωργικό προϊόν [μανταρίνι (εσπεριδοειδή)]
                           
                        
                              河北せり / Kahoku Dropwort / Kahoku Seri
                           
                           
                              Kahoku Seri
                           
                           
                              Γεωργικό προϊόν [ιαπωνικός μαϊντανός (Oenanthe javanica)]
                           
                        
                              清水森ナンバ / Shimizumori Red Pepper / Shimizumori Green Pepper / Shimizumori Namba
                           
                           
                              Shimizumori Namba
                           
                           
                              Γεωργικό προϊόν [πιπεριά]
                              Καρυκεύματα [πιπέρι]
                           
                        
                              甲子柿 / KASSHI GAKI / KASSHI KAKI / KASSHI PERSIMMON
                           
                           
                              Kasshi Gaki / Kasshi Kaki
                           
                           
                              Γεωργικό προϊόν [ιαπωνικός λωτός]
                           
                        
            
            
               
                  ΠΑΡΑΡΤΗΜΑ 3
                  ΓΑΛΛΙΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Bordeaux supérieur
                           
                           
                              ボルドー・シュペリウール
                           
                           
                              Οίνος
                           
                        
                              Côtes de Bordeaux
                           
                           
                              コート・ド・ボルドー
                           
                           
                              Οίνος
                           
                        
                              Crémant d’Alsace
                           
                           
                              クレマン・ダルザス
                           
                           
                              Οίνος
                           
                        
                              Saint-Emilion Grand Cru
                           
                           
                              サンテミリオン・グラン・クリュ
                           
                           
                              Οίνος
                           
                        
                              Saint-Estèphe
                           
                           
                              サン・テステフ
                           
                           
                              Οίνος
                           
                        ΓΕΡΜΑΝΙΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Landwein Rhein
                           
                           
                              ラントワイン・ライン
                           
                           
                              Οίνος
                           
                        ΙΣΠΑΝΙΑ
                  
                              Ονομασία που θα προστατεύεται
                           
                           
                              Μεταγραφή στα ιαπωνικά (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              Almansa
                           
                           
                              アルマンサ
                           
                           
                              Οίνος
                           
                        
                              Calatayud
                           
                           
                              カラタユド
                           
                           
                              Οίνος
                           
                        
                              Campo de Borja
                           
                           
                              カンポ・デ・ボルハ
                           
                           
                              Οίνος
                           
                        
                              Castilla
                           
                           
                              カスティーリャ
                           
                           
                              Οίνος
                           
                        
                              Yecla
                           
                           
                              イエクラ
                           
                           
                              Οίνος
                           
                        
            
            
               
                  ΠΑΡΑΡΤΗΜΑ 4
                  
                              Ονομασία που θα προστατεύεται
                           
                           
                              Μεταγραφή στο λατινικό αλφάβητο (για λόγους πληροφόρησης)
                           
                           
                              Κατηγορία εμπορευμάτων και σύντομη περιγραφή [εντός αγκυλών για λόγους πληροφόρησης]
                           
                        
                              三重
                           
                           
                              Mie
                           
                           
                              Seishu (σακέ)
                           
                        
                              和歌山梅酒
                           
                           
                              Wakayama Umeshu
                           
                           
                              Άλλα είδη λικέρ
                           
                        
                              利根沼田
                           
                           
                              Tone Numata
                           
                           
                              Seishu (σακέ)
                           
                        
                              萩
                           
                           
                              Hagi
                           
                           
                              Seishu (σακέ)
                           
                        
                              山梨
                           
                           
                              Yamanashi
                           
                           
                              Seishu (σακέ)
                           
                        
            
            
               (1)  Για μεγαλύτερη σαφήνεια, διευκρινίζεται ότι η μεικτή επιτροπή θα εξετάζει κάθε χρόνο 27 ή 28 ονομασίες από την Ευρωπαϊκή Ένωση, ανεξαρτήτως του αριθμού των ονομασιών από την Ιαπωνία.
            
               (2)  https://eur-lex.europa.eu/legal-content/EN/TXT/?uri=CELEX%3A22021D0109&qid=1635340796840
            https://www.mofa.go.jp/mofaj/files/100141732.pdf
            
               (3)  Γι’ αυτή τη γεωγραφική ένδειξη ισχύει το άρθρο 14.25 παράγραφος 5.
            
               (4)  Δεν ζητείται η προστασία του μεμονωμένου στοιχείου «pecorino» της γεωγραφικής ένδειξης «Pecorino Sardo», η οποία αποτελείται από πολλά στοιχεία.